Ir-Regolament tal-Kummissjoni (KEFA, KEE, Euratom) Nru 4063/88
tal-21 ta' Diċembru 1988
li jniżżel id-dispożizzjonijiet biex jiġi applikat l-Artikolu 46a tal-Kondizzjonijiet ta' l-impieg tal-persunal taċ-Ċentru Ewropej għall-Iżvilupp ta' Taħriġ Professjonali.
IL-KUMMISSJONI TAL-KOMUNITAJIET EWROPEJ,
Wara li kkunsidraw ir-Regolament tal-Kunsill (KEFA, KEE, Euratom) Nru. 1859/76 tad-29 ta' Ġunju 1976 li jniżżel il-kondizzjonijiet ta' l-impieg tal-persunal taċ-Ċentru Ewropej għall-Iżvilupp ta' Taħriġ Professjonali [1], hekk kif emendat mir-Regolament tal-Kunsill (Euratom, KEFA, KEE) Nru. 679/87 [2],u partikolarment l-Artikolu 46a tiegħu,
Wara li kkunsidraw l-opinjoni tal-Kumitat tal-Esperti previst fil-paragrafu 2 ta' dak l-Artikolu 46a,
Billi l-Artikolu 46a tal-Kondizzjonijiet ta' l-Impieg tal-Persunal taċ-Ċentru Ewropej għall-Iżvilupp ta' Taħriġ Professjonali jagħti l-kondizzjonijiet biex tingħata benefiċċju tal-qgħad lill-membri tal-persunal li kienu jaħdmu u li issa spiċċaw bla xogħol wara li intemm is-servizz tagħhom maċ-Ċentru;
Billi huwa f'idejn il-Kummissjoni li tistabbilixxi dawn id-dispożizzjonijiet hekk kif tħoss li huwa neċessarju biex jiġi applikat il-paragrafu 2 ta' dak l-Artikolu 46a;
Billi ir-Regolament tal-Kummissjoni (KEFA, KEE, Euratom) Nru. 91/88 [3] tistabbilixxi d-dispożizzjonijiet għall-implimentazzjoni tal-Artikolu 28a tal-Kondizzjonijiet ta' l-Impieg ta' Impjegati Oħrajn tal-Komunitajiet Ewropej, li huwa identiku għall-Artikolu 46a tal-Kondizzjonijiet ta' l-Impieg tal-Persunal taċ-Ċentru Ewropej għall-Iżvilupp ta' Taħriġ Professjonali,
ADOTTAT DAN IR-REGOLAMENT:
Artikolu 1
Id-dispożizzjonijiet tar-Regolament (KEFA, KEE, Euratom) Nru. 91/88 bl-eċċezzjoni tal-Artikolu 5 tiegħu, għandhom jgħoddu b'analoġija għall-impjegati taċ-Ċentru Ewropej għall-Iżvilupp ta' Taħriġ Professjonali.
Artikolu 2
Dan ir-Regolament għandu jidħol fis-seħħ 20 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Brussel, fil-21 ta' Diċembru 1988.